Указания за попълване на отчет 365О - и Приложения 1 и 9 към него
1. Клетките, в които не трябва да попълвате данни са оцветени в жълто и са заключени;
2. Заложените автоматични проверки за математически и логически контрол дават съобщение за грешка, в случай, че въведените данни не съответстват и следва да ги поправите;
3. Персоналът в ЛЗ се разпределя по пол и възраст само за физически лица на основен трудов договор включително титулярите (управители) на практики, ако за тях това е единствено работно място! Лицата, които работят на втори трудов или граждански договор се вписват само в колона 1 и не се разпределят по възраст и пол;
4. Да не се пропуска раздел III.1 – Консултативно-амбулаторна дейност – в който се вписват посещенията в кабинета, разпределени по възраст на пациентите и вид на прегледа;
5. В раздел X.1 – се отразява наличната апаратура –  брой стоматологични единици в практиката, като машина + стол = една стоматологична единица. Останалата апаратура се вписва като брой на ред „Други“ /шифър 47/;
6. Практиките, които разполагат със собствен рентгенов апарат за дентални графии, задължително попълват и приложение 9 за извършените рентгенови изследвания. Броят им трябва да съвпада с ш.15 на раздел X.2 в отчет 365О – брой рентгенови изследвания;
7. В приложение 1  се отчитат извършените дейности, като в случай, че няма такива през годината да се попълва „0“;
8. [bookmark: _GoBack]Ако има автомобил, който се води на практиката, той да се отрази в раздел XII на отчет 365О;
9. Задължително да се вписва име и телефон за връзка, както и ел. поща за връзка с лицето, изготвящо отчета/приложението – на определеното място в раздел XII /на отчет 365О/ и раздел VI /на приложение 1/.

